COCKERSPANIELIT RY ROTUKOHTAINEN NEUVOTTELUTILAISUUS

Paikka Päijät-Hämeen näkövammaisten tilat, Lahti

Aika 24.10.2020 klo 14.30

Etänä 33 henkilöä ja paikan päällä 3 henkilöä

**1. AVAUS**  
Jalostustoimikunnan puheenjohtaja Susanna Sinisaari-Kaislo avasi rotukohtaisen neuvottelun ja toivotti osallistujat tervetulleiksi. Historiallisessa neuvottelussa annoimme mahdollisuuden etänä osallistumiseen.

**2. KENNELLIITON TERVEISET**  
Välitimme Suomen Kennelliiton Jalostustieteellisen toimikunnan (JTT) kiitokset Cockerspanielit ry:n Jalostuksen tavoiteohjelmasta (JTO) kaudelle 2021 – 2025.

**3. JALOSTUKSEN TAVOITEOHJELMA & PEVISA 2021 – 2025**  
Jalostustieteellinen toimikunta hyväksyi 18.8.2020 Cockerspanielit ry:n Jalostuksen tavoiteohjelman vuosille 2021 – 2025 sekä PEVISAn ajalle 1.1.2021 – 31.12.2025.

**4. TILASTOT**Kävimme läpi tilastoja terveystutkimusten ja käytetyimpien urosten osalta.

* **Kyynärnivelen inkongruenssi**   
  - Tutkittu 47 koiraa, joista vain 2 näyttelylinjasta.
* **Lonkat**

-Tilanne tutkittujen koirien määrän ja tutkimustulosten osalta on pysynyt ennallaan. Eli noin 30% koirista tutkitaan lonkkien osalta.   
- Toivottiin esitettävän lajittelua myös eri linjoista (yksiväriset, kirjavat ja käyttölinjaiset).

* **Kyynärkuvaukset**  
  - Selvästi nouseva trendi kuvata kyynärät. Useimmilta lonkkakuvatuista kuvataan myös kyynäreet. Kyynäreissä, perinteisellä kuvamenetelmällä, todetaan edelleen vähän ongelmia.
* **Polvet**  
  - Tutkituissa on todettu vähän polvivikaisia. Kuitenkin saadaan tietoa, että polvia operoidaan. Polvitutkimusten määrä nousussa.
* **Silmät**  
  - Silmäpeilauksissa huomiot lisääntyvät, sillä kaikki huomiot merkitään nykyään silmätarkastuslomakkeisiin. Täysin puhtaita silmätutkituista on vain noin puolet. Yleisin huomautuksen syy on Distichiasis.

**5. KÄYTETYIMMÄT UROKSET 2016 – 2019**

-Tilaston lähteenä on käytetty Kennelliiton KoiraNet- jalostustietojärjestelmää. Esitettiin seuraavat käytetyimmät urostilastot: TOP 10 sekä eritellen yksiväriset, kirjavat sekä käyttölinjaiset. Listauksissa huomioitiin käytettävien urosten olevan suuremmalta osin tuontikoiria. Kotimaisten urosten kohdalla huomioitiin, että käytetyimmät Suomessa syntyneet urokset edustavat usein väreiltään harvemmin esiintyviä värejä.

**6. JALOSTUKSEN TOIMINTAOHJE**   
Kävimme läpi jalostuksen toimintaohjeen vuodelle 2021.

- Keskusteltiin näyttelytuloksen korottamiseksi laatuluokka ERI tulokseen koirilta joilta puuttuu rodunomainen käyttötulos. Keskustelun jälkeen päädyttiin kuitenkin pitämään laatuluokka EH:na.

- Keskusteltiin selän kuvauksista. Huomiona kerrottiin, että selkäkuvauksen yhteydessä kannattaa pyytää eläinlääkäriä lähettämään pyyntö Kennelliittoon, että lausuvat IDD (eli IDD=intervertebral disc disease) eli välilevyrappeuman samalla. Järvenpäässä pidetyssä rotukohtaisessa neuvottelutilaisuudessa tuli esille cockereillakin esiintyvä retrogeeni 12 FGF4, joka altistaa välilevyrappeumalle. Laboklinilla ilmeisesti olisi geenitesti tähän. Terhi-Marie Väisänen oli järjestämässä joukkotarkastusta tähän ja lupautui kertomaan jalostustoimikunnalle testisitä ja tuloksista.

- Geenitutkimuksista todettiin, että FN on tällä hetkellä ainoa geenitesti, joka päivitetään KoiraNet jalostustietojärjestelmään. AMS-tuloksille olemme saaneet myös lupauksen, että seuraavaan järjestelmäpäivitykseen yhteydessä nämä tulokset kirjataan jalostustietojärjestelmään. Muiden osalta jatketaan kennelliiton kanssa keskustelua.

-Jalostustietojärjestelmään tutkimuksista tulee tehdä ennakkolähete Omakoiraan-palvelu kautta

-Kasvattajat olivat tyytyväisiä voimassa olevaan toimintaohjeeseen.

Toimintaohje hyväksyttiin Cockerspanielit ry:n rotukohtaisessa neuvottelussa 24.10.2020.

**7. SPONSOROINTI**Jalostustoimikunta ehdotti, että sponsoroitaisiin DCM sydänultraa sekä lonkkien kuvantamista. Jäsenistöstä ehdotettiin lisäksi sponsorointia selkäkuvauksiin sekä geenitesteihin. Sponsoroinin kohdetamisesta järjestettiin ZOOM-palvelussa äänestys. Kaksi eniten kannatusta saanutta olivat lonkka- ja selkäkuvaukset. Päätettiin vuoden 2021 alusta kohdentaa sponsorointi luustokuvauksiin , tarkemmin lonkka - ja selkäkuviin. Sponsorointi on mahdollista saada, kun ilmoittaa jalostustoimikunnalle asiasta ennen luustokuvauksiin menoa. Jalostustoimikunta tiedottaa asiasta. Sponsoroinin ehtona on, että koiran on Cockerspanielit ry:n jäsenen omistama ja Suomen Kennelliiton rekisteröimä cockerspanieli sekä että kuvaus on virallinen.

**8. KUOLINSYYN ILMOITTAMINEN**  
Koiran kuolinsyy ja kuolinaika olisi hyvä ilmoittaa Koiranet-jalostustietojärjestelmään. Myös Kennelliittoon kuulumaton voi Kennelliiton kautta nämä tiedot ilmoittaa. Omakoiraan rekisteröityneet Suomen Kennelliiton jäsenet saavat päivitettyä tiedon sähköisesti Omakoira-palvelussa.

**9. JALOSTUSTARKISTUS**Jalostustoimikunta esitti, että jäsenistöllä on mahdollista tilata jalostustarkastus sopivan kokoiselle koiraryhmälle.

**10. TILAISUUDEN PÄÄTTÄMINEN**

Puheenjohtaja kiitti osallistujia ja päätti neuvottelun. Saamastamme palautteesta voimme todeta etäneuvottelun olleen erittäin onnistuneen.

Muistion laati

Mariann Korpi